გარეგინ I

გარეგინ I (; ერისკაცობაში —  ნშან სარქისიანი (); დ. 27 აგვისტო, 1932, ქესაბი, სირია — გ. 29 ივნისი, 1999, ვაღარშაპატი, სომხეთი) — სრულიად სომეხთა უმაღლესი კათოლიკოსი და პატრიარქი 1995-1999 წლებში, კილიკიის კათოლიკოსი 1983-1994 წლებში.

ბიოგრაფია
ნშან სარქისიანი დაიბადა სიირიელ სომეხთა ოჯახში, ქალაქ ქესაბში. 1946—1952 წლებში სწავლობდა კილიკიის კათოლიკოსატის სასულიერო სემინარიაში, 1949 წლის 29 მაისს გახდა დიაკვანი, ხოლო 1952 წლის 28 სექტემბერს — მღვდელმონოზონი. 1955 წელს მიეკუთვნა არქიმანდრიტის წოდება. 1957—1959 წლებში სწავლობდა ოქსფორდში, დაიცვა დისერტაცია „ქალკედონის საეკლესიო კრება და სომხური ეკლესია“ და მიიღო ღვთისმეტყველების დოქტორის სამეცნიერო ხარისხი. 1963 წელს ხდება უმაღლესი არქიმანდრიტი, ხოლო 1964 წელს — ეპისკოპოსი. ათი წლის შემდეგ, 1974 წელს ხდება სომხური ეკლესიის ამერიკის აღმოსავლეთის არქიეპისკოპოსი. 1977 წელს იყო არჩეული კილიკიის კათოლიკოსის ხორენ I ბაროიანის თანამმართველად, ხოლო უკანასკნელის გარდაცვალების შემდეგ 1983 წელს, გახდა კილიკიის კათოლიკოსი — გარეგინ II. 

ვაზგენ I-ის გარდაცვალების შემდეგ 1995 წელს, სომხური ეკლესიის საერთო ეროვნულ კრებაზე კილიკიის კათოლიკოსი გარეგინ II არჩეულ იქნა სრულიად სომეხთა უმაღლეს კათოლიკოსად და პატრიარქად — გარეგინ I-ად. 

გარეგინ I გარდაიცვალა 66 წლის ასაკში 29 ივნისი, 1999, ქალაქ ვაღარშაპატში, დაკრძალულია ეჩმიაძინის საკათედრო ტაძარში.

რესურსები ინტერნეტში
Karekin I, Catholicos
His Holiness Catholicos Karekin I Passes Away 
World Council of Churches Office of Communication - Press Release
His Holiness Karekin I Sarkissian

კატეგორია:სომხეთის კათოლიკოსები
კატეგორია:დაბადებული 27 აგვისტო
კატეგორია:დაბადებული 1932
კატეგორია:გარდაცვლილი 29 ივნისი
კატეგორია:გარდაცვლილი 1999
კატეგორია:სომეხი თეოლოგები